Diari Oficial de la Generalitat Valenciana


Sumari del DOGV 1719, del 07-02-1992 (1992/823893)

DECRET 17/1992, de 3 de febrer, del Govern Valencià, pel qual s'aprova el reglament de pesca marítima d'esbarjo.
----------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/02/03/17/dof/vci/html**

### Dades del document

Número de DOGV
:   1719

Data del DOGV
:   07-02-1992

Secció del DOGV
:   DISPOSICIONS GENERALS

Número del document
:   1992/823893


Data del document
:   03-02-1992

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 17/1992, de 3 de febrer, del Govern Valencià, pel qual aprova el reglament de pesca marítima d'esbarjo.  
L'actual normativa aplicable en matèria de pesca marítima d'esbarjo (reglament aprovat per Ordre ministerial de 3 de desembre de 1963) necessita ser actualitzada en tot allò referent a la pràctica d'aquesta modalitat de pesca en aigües interiors del litoral marítim de la Comunitat Valenciana.   
La nova regulació que s'aprova pretén la defensa i l?explotació més adient de la riquesa pesquera del litoral valencià, a la vista de la intensitat amb que algunes de les modalitats de pesca d'esbarjo poden explotar els recursos vius del mar, i de la utilització de determinats equips i instruments que poden afectar la conservació normal de la fauna i la flora marines. Entre les limitacions per a la consecució dels objectius pretesos no s'estima necessari mantenir l?exigència de la llicència prèvia per a la pràctica de la modalitat de pesca d'esbarjo a peu dret des de la costa.  
Per tot açò, d'acord amb el Consell d'Estat, a proposta del Conseller d'Agricultura i Pesca i després de la deliberació del Govern valencià, en la reunió del dia 3 de febrer de 1992,  
DECRETE:  
Article únic  
Aprovar el reglament de pesca marítima d'esbarjo que figura com a annex d'aquesta disposició.  
DISPOSICIONS FINALS  
Primera  
Es faculta la Conselleria d'Agricultura i Pesca perquè dicte les normes complementàries necessàries per al desplegament d'aquest decret.  
Segona  
Aquest decret entra en vigor l?endemà de la publicació al Diari Oficial de la Generalitat Valenciana.  
València, 3 de febrer de 1992.  
El President de la Generalitat Valenciana,   
JOAN LERMA I BLASCO  
El Conseller d'Agricultura i Pesca,   
LLUIS FONT DE MORA I MONTESINOS  
ANNEX  
Reglament de pesca marítima d'esbarjo  
CAPITOL PRIMER   
Generalitats  
Article primer  
Es objecte d'aquest reglament la regulació de la pesca marítima d'esbarjo que es practique a les aigües interiors del litoral marítim de la Comunitat Valenciana.  
Article segon  
A l?efecte d'aquest reglament s'entén per pesca marítima d'esbarjo aquella que s'efectua per gust o per esport, sense cap retribució i sense ànim de lucre, i que a més no poden ser objecte de venda les captures que s'obtinguen.  
Article tercer  
A l?efecte de l'article primer, es consideren aigües interiors les situades dins les línies de base rectes del mar territorial, establertes al Reial Decret 2510/1977, de 5 d'agost.  
Article quart  
L'exercici de la pesca marítima d'esbarjo és lliure per a tots els espanyols i els estrangers, residents o transeünts, que complesquen les disposicions que es regulen en aquest reglament.  
Article cinqué  
La pesca marítima d'esbarjo pot ser:  
a) En superfície, que és la que es practica a peu dret o des d'alguna embarcació de la llista setena del Registre Oficial de Vaixells.  
b) Submarina, que és la que es practica nadant o nadant sota l'aigua a pulmó lliure.  
Article sisé  
Per a l?exercici de la pesca d'esbarjo submarina o en superfície des d'embarcació caldrà tenir la llicència corresponent.  
CAPITOL II   
Llicències  
Article seté  
La llicència de pesca marítima d'esbarjo en superfície autoritza administrativament, el titular per a practicar la pesca des d'embarcacions inscrites en la llista setena del Registre Oficial de Vaixells.  
No obstant això, a l?efecte de l?eventual reconeixement per l'Administració de l?Estat i de les Comunitats Autònomes que exigesquen un permís de pesca d'esbarjo per a la pràctica de la pesca a peu dret des de la costa, aquesta llicència desplega la seua validesa per a aquesta modalitat.  
Article vuité  
La llicència de pesca submarina autoritza el titular per a la pràctica d'aquesta modalitat de pesca marítima d'esbarjo a pulmó lliure, nadant o nadant sota l'aigua.  
Article novè  
Les llicències de pesca d'esbarjo tindran una durada de dos anys.  
Les llicències expedides a persones majors de seixanta anys tindran una validesa permanent.  
Article deu  
Per a l?obtenció de les llicències de pesca marítima d'esbarjo en superfície caldrà que el peticionari tinga complits catorze anys en el moment de sol·licitar-la.  
Els menors d'edat civil hauran d'adjuntar en l?imprès de sol·licitud el consentiment exprés de la persona que tinga atribuïda la pàtria potestat.  
Els menors de catorze anys podran practicar la pesca d'esbarjo en superfície si són acompanyats d'una persona que tinga aquesta edat, que tinga la llicència corresponent per al cas de la modalitat de pesca des d'embarcació.  
Article onze  
Per a l'obtenció de la llicència de pesca submarina caldrà:  
a) Tenir complits setze anys al moment de sol·licitar-la. Els menors d'edat civil hauran d'adjuntar a l'imprès de sol·licitud el consentiment exprés de la persona que tinga atribuïda la pàtria potestat.  
b) Certificat mèdic de tenir les condicions físiques necessàries i de no patir cap malaltia que impedesca la pràctica normal d'aquesta activitat.  
Article dotze  
Les sol·licituds per a l?obtenció de les llicències que regula aquest reglament es presentaran als serveis territorials de la Conselleria d'Agricultura i Pesca.  
Article tretze  
Es reconeixen automàticament, per a la modalitat o modalitats autoritzades segons la normativa que els establesca, els permisos de pesca d'esbarjo emesos per l'Administració de l?Estat i les comunitats autònomes; no obstant això, els titulars d'aquests permisos hauran de complir, en l?exercici de la pesca d'esbarjo, allò que es disposa en aquesta normativa.  
CAPITOL III   
Exercici de la pesca d'esbarjo  
Article catorze  
L'estri per a l?exercici de la pesca d'esbarjo en superfície és l'aparell d'hams, i entenem per tal qualsevol llinya sostinguda amb la mà o amb ajuda de canya de pescar que porte com a màxim tres hams, bé siguen simples, dobles o curricà.  
En la pràctica de la pesca d'esbarjo submarina només es permetrà la utilització de l'arpó impulsat per mitjans mecànics.  
Article quinze  
Resta prohibit expressament en la pesca d'esbarjo en superfície:  
a) Pescar des d'embarcació sense posseir l'oportuna llicència.  
b) La utilització d'arts de pesca tals com: d'encerclament, amb xarxes, d'arrossegament, palangres, nanses o paranys i aparells d'hams o estris de pesca diferents dels definits en l'article 14 d'aquesta disposició.  
c) L'ús de llum, enginy elèctric o electrònic com a element d'atracció dels animals i la utilització d'explosius.  
d) Utilitzar més de dos aparells per persona.  
e) Pescar en zones vedades o reservades.  
f) Pescar des de l?embarcació a menys de cent metres de les arts de pesca dels professionals i també de les boies de situació dels submarinistes.  
g) Pescar a menys de dos-cents cinquanta metres de la riba de les platges freqüentades per banyistes.  
h) La recollida de mol·luscs, crustacis i coralls.  
i) La captura de peixos de talla inferior a la reglamentària o d'espècies protegides.  
Article setze  
La pesca submarina d'esbarjo no podrà practicar-se:  
a) Sense estar en possessió de l?oportuna llicència.  
b) Sense portar la corresponent boia-balisa de senyalització que avise la presència del pescador submarinista.  
c) Amb la utilització d'un equip autònom o semiautònom de natació subaquàtica.  
d) A les zones portuàries.  
e) A les zones reservades o vedades.  
f) A menys de cent metres de les arts de pesca, de les canyes dels pescadors i de les embarcacions dedicades a qualsevol tipus de pesca.  
g) A menys de dos-cents cinquanta metres de les zones costaneres freqüentades per banyistes.  
h) Des de la posta fins a l'eixida del sòl.  
i) Fent ús de les arts o instruments distints de l'arpó o la fletxa.  
1) Amb la utilització de fusells impulsats amb pólvora o gas, o arpons amb punta explosiva, elèctrica o electrònica.  
k) Mitjançant l?ús de llum, enginy elèctric o electrònic amb un element d'atracció dels animals i la utilització d'explosius.  
l) La recollida de mol·luscs, crustacis i coralls.  
m) La captura de peixos de talla inferior a la reglamentària o d'espècies protegides.  
CAPITOL IV   
Infraccions i sancions  
Article disset  
Les violacions dels preceptes tècnics marítimo-pesquers establerts en els articles anteriors es consideraran infraccions administratives lleus a l'efecte de la Llei 53/1982, de 13 de juliol, i d'acord amb aquesta, seran sancionades amb multa de fins un milió de pessetes.  
Article divuit  
Com a accessòria a la sanció imposada, es procedirà a la confiscació i a la destrucció de les arts, aparells o estris no autoritzats o antireglamentaris per a qualsevol tipus de pesca que s'haja emprat en la captura.  
Així mateix es procedirà al comís de les arts i els aparells reglamentaris que s'haguessen emprat en contra del que disposa aquest reglament, les arts del qual es tornaran a l'infractor una vegada pagada la sanció imposada.  
Article dinou  
La competència per a la imposició de les sancions per les infraccions comeses en matèria de pesca d'esbarjo correspondrà als directors territorials de la Conselleria d'Agricultura i Pesca quan la multa proposada no excesdesca de 100.000 pessetes, i al Director General de Pesca i Relacions Agràries quan siga superior a aquest import.  
CAPITOL V   
Competicions de pesca d'esbarjo  
Article vint  
Els concursos de pesca que es convoquen per les associacions de pesca d'esbarjo legalment constituïdes necessitaran per a la realització l'autorització prèvia del Director Territorial de la província de la Conselleria d'Agricultura i Pesca.  
DISPOSICIONS ADDICIONALS  
Primera  
Els vedats de pesca que actualment estan establerts per concessió administrativa seguiran vigents d'acord amb les condicions del seu atorgament. La Conselleria d'Agricultura i Pesca podrà renovar aquestes concessions i atorgar d'altres de noves d'acord amb les circumstàncies concurrents.  
Segona  
Les denúncies per infraccions a aquest reglament es dirigiran als corresponents serveis territorials de la Conselleria d'Agricultura i Pesca.


Còpia Permalink ELI